ดับเบิลยูดับเบิลยูดีซี

การประชุมนักพัฒนาระดับโลก หรือเรียกโดยย่อว่า "ดับเบิลยูดับเบิลยูดีซี" (Worldwide Developers Conference หรือคำย่อ WWDC) เป็น การประชุมประจำปีของบริษัทแอปเปิล เพื่อแสดงสินค้าซอฟต์แวร์ และ ผลิตภัณฑ์ใหม่ของแอปเปิล โดยมีกลุ่มเป้าหมายเป็นนักพัฒนาซอฟต์แวร์ โดยทั่วไปแล้วมีผู้เข้าร่วมงานปีละ 2,000-4,000 คน 
การประชุมนี้จัดครั้งแรกเมื่อ พ.ศ. 2526 ที่เมืองมอนเตอเรย์ ในรัฐแคลิฟอร์เนีย

**ข้อมูลการจัดงานในแต่ละปี**

**ยุคปี 2000**

**WWDC 2006: 7-11 มิถุนายน พ.ศ. 2549**
สตีฟ จ็อบส์ได้ประกาศข้อมูลเพิ่มเติมของ แมคโอเอสเท็น 10.5 Leopard เป็นแมคโอเอสที่รองรับ 64 บิตเต็มตัว แมคโอเอสเท็นเซิร์ฟเวอร์เวอร์ชันใหม่ เปิดตัวแมคโปร ที่มาแทนที่ Power Mac G5 แมคโปรรุ่นแรกใช้ชิพอินเทลซีออน 2.66 จิกะเฮิร์ตแบบดูอัลคอร์ 2 ตัวด้วยกัน มีแรม 1 จิกะไบต์ ฮาร์ดดิสก์ 250 จิกะไบต์ วิดีโอการ์ด 256 เมกะไบต์ และเปิดตัวเอ็กซ์เซิร์ฟ ที่ใช้ชิพอินเทลซีออนเหมือนกัน

**WWDC 2007: 11-15 มิถุนายน พ.ศ. 2550 **
สตีฟ จ็อบส์ได้ประกาศข้อมูลเพิ่มเติมของ Mac OS X เวอร์ชัน 10.5, เปิดตัวซาฟารี เวอร์ชันบนวินโดวส์และข้อมูลเพิ่มเติมของไอโฟน   iPhone 2G

**WWDC 2008: 8-12 มิถุนายน 2008 พ.ศ. 2551**
สตีฟ จ็อบส์ได้ประกาศข้อมูลเพิ่มเติมของระบบปฏิบัติการของไอโฟน และแมคโอเอสเท็น  ซึ่งจะเป็นระบบปฏิบัติการตัวใหม่ของแมค พร้อมเปลี่ยน MacBook  เป็นเครื่อง อะลูมิเนียม ระบบการอัปเดตเอกสารและบัญชี หมายเลขใน MobileMe ที่เปลี่ยนชื่อมาจาก .Mac และเปิดตัว ไอโฟน3G  เปิดตัว  iPhone OS 2.0 และ SDK เป็นจุดเริ่มต้น ของอุตสาหกรรมแอปพลิเคชันมือถือและ iPhone 3G ได้เปิดตัวด้วยเทคโนโลยี 3G

**WWDC 2009: 8-12 มิถุนายน พ.ศ. 2552**
Phill Schiller หัวหน้าฝ่ายการตลาด ขึ้นมาเป็น ผู้นำ Keynote แทน โดยการประกาศเริ่ม จำหน่าย MacBook Pro ที่เป็นแบบ Unibody โดยมีรุ่นขนาด     หน้าจอ 15" และ 17" ส่วน MacBook รุ่น 13" ก็ได้มีการ อัพเกรตสเปค และเรียกว่า "Pro" ส่วน MacBook Air ก็มีการ     อัพเกรดสเปคด้วยเช่นกัน ปีนี้ก็พรีวิว Mac OS X Snow Leopard 

**ยุคปี 2010**

**WWDC 2010:  7-11 มิถุนายน พ.ศ. 2553**
สตีฟ จ็อบส์ได้ประกาศข้อมูลเพิ่มเติมของ iPhone 4 และ iOS 4 พร้อม FaceTime

**WWDC 2011: 6-10 มิถุนายน พ.ศ. 2554**
สตีฟ จ็อบส์ได้ประกาศข้อมูลเพิ่มเติมของระบบปฏิบัติการ อย่าง Mac OS X Lion และ iOS 5 ที่มาพร้อม iCloud, iTunes Match

**WWDC 2012: 11-15 มิถุนายน พ.ศ. 2555**
ผู้บริหารแอปเปิลขึ้นเปิดตัว MacBook Air และ MacBook Pro รุ่นใหม่ และระบปฏิบัติการ iOS 6, OS X Mountain Lion
โดยการจัดงานในปี 2012 นี้ ทาง Apple ได้เปลี่ยนข้อกำหนดการเข้ารับชม WWDC จากเดิม เข้าชมได้ตั้งแต่อายุ 18 ปีขึ้นไป เป็น เข้าชมได้ตั้งแต่อายุ 13 ปีขึ้นไป และ โดยตั้งแต่ปีนี้เป็นต้นไปให้ ทิม คุก เป็นผู้ Keynote แทน สตีฟ จ๊อบส์ ที่เสียชีวิตไป

**WWDC 2013: 10-14 มิถุนายน พ.ศ. 2556**
ซึ่งปีนี้ได้มีการเปิดตัว MacBook Air , Mac Pro , AirPort Time Capsule , AirPort Extreme รวมไปถึงการเปิดตัวอย่าง OS X Mavericks , iOS 7 และ iWork For iCloud
โดยปีนี้ ได้ผลตอบรับจากผู้รับชมมากจนล้นหลาม ทำให้ตั๋วเข้าชม หมดภายในเวลา 71 วินาที ตั้งแต่เปิดการขาย

**WWDC 2014: 2-6 มิถุนายน พ.ศ. 2557**
โดยปีนี้ จะไปเน้นที่ ระบบปฏิบัติการและผู้พัฒนา หรือ Developer
ในฝั่งระบบปฏิบัติการ ได้เปิดตัว OS X Yosemite และ ไอโอเอส 8 , ส่วนฝั่งผู้พัฒนา ได้เพิ่มการใช้ Widget ได้แล้ว , อนุญาตให้เปลี่ยนคีย์บอร์ดได้แล้ว , นำระบบ Touch ID ไปใข้งานกับแอปได้แล้ว , HomeKit , CloudKit , Metal API , SpriteKit , SceneKit , ภาษา Swift

**WWDC 2015: 8 – 12 มิถุนายน 2558**
โดยปีนี้ จะไปเน้นที่ ระบบปฏิบัติการและผู้พัฒนา หรือ Developer เช่นเคย
ในฝั่งระบบปฏิบัติการ ได้เปิดตัว OS X El Capitan , iOS 9 และ watchOS 2 , ส่วนฝั่งผู้พัฒนา เพิ่มความสามารถให้ Metal API ใช้งานได้บน OS X ได้แล้ว , เพิ่ม API บนฝั่งในเกมส์ เช่น GameplayKit Model I/O ReplayKit , เพิ่มความสามารถของ HomeKit , เพิ่มความสามารถของ Carplay , ภาษา Swift อัปเดตเป็นเวอร์ชัน 2 พร้อมเปิดเป็น Open Source ด้วย
พร้อมทั้งนี้ ยังมีการเปิดตัว Apple Music

**WWDC 2016: 13 – 17 มิถุนายน 2559**
โดยปีนี้ จะไปเน้นที่ ระบบปฏิบัติการ แต่ตัว Keynote จะย้ายไปจัดที่ Bill Graham Civic Auditorium ส่วนงานประชุมสัมมนา จะประชุมกันที่ Moscone West เช่นเคย
ในฝั่งระบบปฏิบัติการ ได้เปิดตัว watchOS 3 , tvOS 10 , macOS Sierra และ iOS 10 , ส่วนฝั่งผู้พัฒนา ยังมีการปรับปรุงภาษา Swift อีกครั้ง โดยอัปเดตเป็นเวอร์ชัน 3 และเปิดตัวแอพ Swift Playground สำหรับผู้เขียนแอพบนภาษา Swift ในระดับเบื้องต้น

**อ้างอิง**

**แหล่งข้อมูลอื่น**
  เว็บไซต์งานอย่างเป็นทางการ
หมวดหมู่:แอปเปิล